পরিচারিকার থেকে কয়েক লক্ষ টাকা হাতিয়ে নেওয়ার অভিযোগ মালিকের বিরুদ্ধে

নিউটাউন: নিজেকে কেন্দ্র সরকারি আধিকারিক পরিচয় দিয়ে চাকরি দেওয়ার নাম করে পরিচারিকার (Man arrested as his maid filed FIR) কাছ থেকে কয়েক লক্ষ টাকা হাতিয়ে নেওয়ার অভিযোগে গ্রেফতার অভিযুক্ত।নিউ টাউনের (New town) ঘটনায় গ্রেফতার করা হল সৌরভ কুমার নামে এক ব্যক্তিকে। ধৃতের চারচাকা গাড়ি বাজেয়াপ্ত করেছে পুলিশ। গাড়িতে লেখা রয়েছে Government of India, উদ্ধার ভুয়ো একাধিক নথি।

২০২২থেকে যাত্রাগাছি সৌরভ কুমারের ফ্ল্যাটে পরিচারিকার কাজ করতেন দিপালী মণ্ডল নামে এক মহিলা। অভিযোগ, স্বামী তরণী মন্ডলকে(প্রতিবন্ধী) ব্যাংকের চাকরি দেওয়ার প্রতিশ্রুতি দিয়ে মহিলার কাছ থেকে ধাপে ধাপে ৮ লক্ষ টাকা হাতিয়ে নেয়। পরবর্তীতে দীর্ঘদিন হয়ে গেলেও চাকরি না মেলায় টাকা ফেরত চায় অভিযোগকারীণী। এরপরই যাত্রাগাছি ওই মহিলার বাড়িতে গিয়ে প্রাণনাশের হুমকি এবং মারধর করা হয় বলে অভিযোগ। সৌরভ কুমারের বিরুদ্ধে। এই ঘটনার পর নিউটাউন থানার দ্বারস্থ হয় পরিচারিকা লিখিতভাবে অভিযোগ দায়ের করে।

আরও পড়ুন: হাসপাতাল থেকে ছাড়া পাবেন প্রণয় ও তাঁর ছেলে, বিল কে মেটাবে?

অভিযোগের ভিত্তিতে নিউ টাউন এলাকা থেকে অভিযুক্ত সৌরভ কুমারকে গ্রেফতার করে পুলিশ। তার কাছ থেকে বাজেয়াপ্ত হয় একটি চার চাকা গাড়ি। গাড়িতে লেখা আছে Government of India, এছাড়াও উদ্ধার হয় একাধিক ভুয়ো নথি। ধৃতের বিরুদ্ধে ভারতীয় ন্যায় সংহিতার প্রতারণা, মারধর, শ্লীলতাহানির সহ একাধিক ধারায় মামলা রুজু করেছে নিউ টাউন থানার পুলিশ। অভিযুক্তকে আজ বারাসাত আদালতে তোলা হয়। অভিযুক্তকে আজ বারাসাত আদালতে তোলা হচ্ছে।

অন্য খবর দেখুন